Diari Oficial de la Generalitat Valenciana


Sumari del DOGV 4268, del 11-06-2002 (2002/5991)

Informació pública del programa d'actuació integrada per al desenvolupament del sector terciari l'Alter, del PGOU de Torrent (zona PAU 13 l'Alter).
---------------------------------------------------------------------------------------------------------------------------------------------------

### Dades del document

Número de DOGV
:   4268

Data del DOGV
:   11-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5991


Organisme emissor
:   Pizarro 6 Inmuebles, SL

Tipus de document
:   Anunci

Informació pública del programa d'actuació integrada per al desenvolupament del sector terciari l'Alter, del PGOU de Torrent (zona PAU 13 l'Alter). [2002/M5991]
  
La mercantil Pizarro 6 Inmuebles, SL, amb domicili social a València, carrer de Pizarro, 6, 1a, i CIF número C88159245, ha formulat un programa d'actuació integrada per al desenvolupament del denominat pel PGOU de Torrent PAU 13 l'Alter, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, amb l'objecte de promoure el desenvolupament urbanístic de la dita zona, i que conté la següent documentació:
  
- Programa per al desenvolupament de l'actuació integrada.
  
- Pla parcial.
  
- Avantprojecte d'urbanització.
  
En aplicació del que disposa l'article 48.1.c), en relació amb l'article 46.3, ambdós de la llei esmentada, és procedent sotmetre el mencionat programa amb tota la documentació annexa a informació pública per un termini de 20 dies hàbils, comptats a partir del següent a la publicació d'este anunci en el Diari Oficial de la Generalitat Valenciana.
  
Durant el dit termini es podran formular al·legacions així com alternatives tècniques, tot això en els termes i les condicions que indica la referida Llei 6/1994, a l'efecte de la qual qualsevol persona que ho desitge podrà consultar l'expedient depositat en la Notaria del senyor José Luis Doménech Alba, situada al carrer de Sant Valerià, 7, 1r, 1a, de Torrent, per a obtindre còpia de l'acta de protocol·lització del programa i documents que s'hi acompanyen o sol·licitar la seua exhibició. Igualment podrà comparéixer en l'Ajuntament, on s'ha depositat una còpia del programa, per a examinar-la.
  
Les al·legacions que, si escau, es formulen, hauran de presentar-se davant el Registre General d'Entrada de l'Ajuntament de Torrent.
  
Mitjançant el present anunci i segons el que preceptua l'article 48, paràgraf segon, en relació amb el paràgrafs quart i cinqué de l'article 46 de la Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença al dia següent hàbil a la finalització del termini de 20 dies anteriorment indicat; durant el dit termini podran formular-se les referides proposicions en l'Ajuntament de Torrent.
  
Finalitzat este segon, el següent hàbil, excepte si és dissabte, cas en què haurà d'entendre's el dia hàbil immediat posterior, tindrà lloc l'acte d'obertura de pliques en els mateixos locals de l'Ajuntament de Torrent.
  
Amb anterioritat a la publicació del present anunci i en compliment del que disposen els articles 46.3 i 48 de la LRAU i 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, s'ha remés el corresponent avís al domicili dels qui consten en el cadastre com a titulars de drets afectats per l'actuació proposada. Sense perjuí d'això, el present anunci val de notificació a tots els titulars cadastrals de terrenys, que són els següents, sense perjuí que puguen resultar altres desconeguts: Jeanne Mari Dompe, Manuel Mora Piles, Viveros Herfesa, SL, José Ibor Medina, Josefa i Hn. Pellicer Ramón, Antonio Muñoz Andreu, Salvador Silla Simó, Vicente i Amparo Garrigues Santonja, José Manuel Gómez Trenor Fos, Vicente Rodrigo Ferrer, Celso Hoyo, SL, Miguel Martí Paredes i un altre, José Vicente Espinosa Casan, Miguel Medina Peiró, Macario García Palop, Antonio Berdum Sánchez i un altre, Juan Bautista González Ocaña, Vicente Roca Gimeno, Hermógenes Lacasa Martín, Manuel Silla Soriano, Manuel Téllez Ortega, Ramón Ortí Mora, Parròquia Nostra Senyora de l'Assumpció, Estanislao Formet Sena i germans, Pedro Rudilla de Miguel, Agustín Gimeno Navarro, Vicente Alandi Ibáñez i un altre, Ricardo o Rosendo Cervera Milán, Rosa Ballester Costa, Francisco Javier Guarrigues Trenor, Casilda Corral Rodríguez, José Benlloch Llanch, Manuel Besó Anchel i un altre, José Mora Alejos, Ramón Paredes Ribarrocha, José i Ángeles Boix Sales, Concepción Piles Piles, Vicente Grimaltos Benavent i dos més, Concepción Domingo Martínez, Josefa Alejos Martí, Antonio Tomás Ourán i un altre, Agustín Asun Martínez, Agustín Domingo Martínez, Amador Torres Montero i Conselleria d'Obres Públiques, Urbanisme i Transports.